als_Latn dik_Latn sag_Latn
Kamenicë, 28 maj 2014 – Dhjetëra anëtarë të Degës së AKR-së, në Kamenicë zyrtarisht sot i janë bashkuar PDK-së. Prezantimi i anëtarëve të rinj është bërë gjatë një konference për medie nga zëvendëskryetari i PDK-së, Kadri Veseli. Ai e ka quajtur lajm të mirë ardhjen e anëtarëve të rinj, duke iu premtuar përkrahje të plotë për të marr angazhime dhe përgjegjësi.
“Është lajm i mirë dhe kjo tregon se PDK-ja po bëhet edhe më e fortë. Prandaj, ju falënderoj për besimin dhe vendimin që keni marr për t’iu bashkuar PDK-së. Do ta keni përkrahjen e plotë si dhe do t’i keni dyert e hapura në çdo aspekt për të marrë angazhime dhe përgjegjësi në mënyrë që së bashku të dalim karshi obligimeve ndaj qytetarëve”, ka thënë Veseli.
Ndërsa, Zijadin Thaçi në emër të anëtarëve të rinj, ka treguar se i janë bashkuar misionit fitues për të përmirësuar jetën e qytetarëve. “Ne vendosem që t’i bashkëngjitëm misionit të ri për zhvillim ekonomik, sepse Kosova më së shumti ka nevojë për zhvillim ekonomik dhe për vende të reja të punës”, ka thënë Thaçi.
als_Latn als_Latn als_Latn